तीनों फिल्मों में लीड एक्ट्रेस थीं जया बच्चन, 7 साल बाद कर रही हैं कमबैक
Jaya Bachchan Movies Remake announcement - बॉलीवुड की टाइमलेस क्लासिक फिल्मों ‘बावर्ची', ‘मिली’ और ‘कोशिश’ के रीमेक बनने जा रहे हैं। बुधवार को एक साथ इन तीन फिल्मों के रीमेक की अनाउंसमेंट हुई।
बॉलीवुड की टाइमलेस क्लासिक फिल्मों ‘बावर्ची', ‘मिली’ और ‘कोशिश’ के रीमेक बनने जा रहे हैं। बुधवार को एक साथ इन तीन फिल्मों के रीमेक की अनाउंसमेंट हुई।
इन फिल्मों को समीर राज सिप्पी (एसआरएस प्रोडक्शंस), अनुश्री मेहता और अबीर सेन गुप्ता (जादूगर फिल्म्स) मिलकर प्रोड्यूस करेंगे। इन फिल्मों की कास्ट और क्रू के बारे में जल्द अनाउंसमेंट होगी।
मेकर्स बोले- हमारे लिए यह बड़ी रिस्पॉन्सिबिलिटी है
इन फिल्मों के बारे में अनुश्री मेहता और अबीर सेनगुप्ता ने कहा कि वो इन फिल्मों का रीमेक बनाने के लिए एक्साइटेड हैं। मेकर्स बोले, ‘यह एक बड़ी रिस्पॉन्सिबिलिटी है क्योंकि ‘कोशिश’, ‘बावर्ची’ और ‘मिली’ क्लासिक कल्ट फिल्में हैं।
इन्हें गुलजार साहब और ऋषि दा ने डायरेक्ट किया है। हम खुद इन फिल्मों को देखकर बड़े हुए हैं।’
तीनों फिल्मों में लीड एक्ट्रेस थीं जया बच्चन
ये तीनों ही फिल्में 1970 के दशक में रिलीज हुई थीं। जहां संजीव कुमार और जया बच्चन स्टारर ‘कोशिश’ और राजेश खन्ना स्टारर ‘बावर्ची’ 1972 में रिलीज हुई थी।
वहीं अमिताभ बच्चन और जया बच्चन स्टारर ‘मिली’ 1975 में रिलीज हुई थी। ‘कोशिश’ को गुलजार ने और ‘बावर्ची’ व ‘मिली’ को ऋषिकेश मुखर्जी ने डायरेक्ट किया था।
समीर के दादा ने प्रोड्यूस की थी तीनों फिल्में
इन तीनों ही फिल्मों में दो समानताएं हैं। एक तो इन्हें समीर राज सिप्पी के दादा एनसी सिप्पी ने प्रोड्यूस किया था। दूसरा यह कि तीनों ही फिल्मों में जया बच्चन ही लीड एक्ट्रेस थीं।
7 साल बाद कमबैक कर रही हैं जया
जया हाल ही में रिलीज हुए फिल्म ‘रॉकी और रानी की प्रेम कहानी’ के ट्रेलर में नजर आई हैं। वे इस फिल्म के जरिए 7 साल बाद बॉलीवुड में कमबैक कर रही हैं। उन्होंने आखिरी बार 2016 में रिलीज हुई ‘की एंड का’ में गेस्ट अपियरेंस दिया था।